行吟不放盏,坐钓亦携书。
山鸟时调弄,阶莎勿剪除。
习眠如湿柳,避客似惊鱼。
游冶非吾意,春光任尔舒。
东陆光初丽,西园景渐和。
云情要作赋,月貌出当歌。
嫩草侵薙勒,幽花笑绮罗。
科头忘应接,一任客来多。¤
亡羊何日返初岐,失马由来未用悲。
灵药不消心底火,世情犹恶梦中棋。
三年紫陌长虚屐,一纽铜章只碍诗。
好景好将闲领取,淡烟明月两参差。
春风入芳壶,吹出椒兰香。
累酌无劝酬,颓然倚东床。
仙人满瑶京,处处相迎将。
携手观大鸿,高揖辞虞唐。
人生若无梦,终世无鸿荒。
身健当何患,樽盈不计贫。
古今成过客,风月属闲人。
但许横飞斝,休论倒着巾。
漫怜同调病,吾亦任吾真。
墙短山争出,庭空月易留。
泉香浮茗碗,渔唱送蘋洲。
终岁一无事,双眉百不忧。
狂驰浑未解,自苦复何由。¤
明窗长昼独从容,单袷闲来坐暖风。
朱户柳晴莺未语,闲阶苔净蚁相从。
茸茸草色吟边绿,灼灼花筹酒里红。
春事近来浑不管,杨花飘泊画楼东。
洛中无负郭,渭曲久垂纶。
偶值唐生笑,谁怜蔡泽贫。
莺花迷去路,萍梗度芳春。
寥落怀知己,临风泪满巾。
肸肸神皋迥,銮舆晓驻时。
天连双凤阙,地近九龙池。
日月开黄道,云霞翊画旂。
泽随阳德布,春满万年枝。
御幄千旗拥,屯营万绮环。
祥烟随凤跸,瑞日映龙颜。
金鼓辕门乐,衣冠彩仗班。
嵩呼来父老,声动五云间。¤